El Consell Agrari Municipal de Burjassot celebra la seua tercera reunió en la Casa de Cultura
2025-07-24

Dimarts que ve 17 de maig a les 20 hores, la sala d’audiovisuals de la Casa de Cultura acollirà la tercera de les reunions del Consell Agrari Municipal, l’òrgan de participació ciutadana coordinat des de l’Oficina de Sostenibilitat Local, dirigida per Emili Altur, Regidor de Medi ambient, Agenda 21 i Mobilitat.

En aquesta ocasió, a més de procedir la lectura i aprovació de l’acta de la sessió anterior, el consell comptarà amb la presència del Subdelegat del Govern, Juan Carlos Valderrama Zurrián, el Regidor de Policia i Seguretat Ciutadana de l’Ajuntament de Burjassot, Manuel Pérez Menero i del comandament de la Policia Local de Burjassot. Els presents podran preguntar-los aquells temes que els preocupen sobre seguretat en els seus camps.

S’informarà als presents sobre la presa d’aigua sol·licitada per a la zona de l’horta i es realitzaran aportacions al reglament de funcionament del Consell Agrari Municipal. Una vegada tractats tots aquests temes, s’obrirà el torn de paraula per als assistents plantegen els seus dubtes i preguntes.